ঈদের নতুন পাঞ্জাবি - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« ঈদে তারুণ্যের পছন্দ
উঁচু গলার পোশাক »
ঈদের নতুন পাঞ্জাবি
Aug 24, 2010 | গ্যালারি, পুরুষ | 0 comments
পাঞ্জাবি ছাড়া ছেলেদের ঈদ তো ভাবাই যায় না। ঈদে চাই নতুন পাঞ্জাবি। বরাবরের মতো ফ্যাশন হাউসগুলো সাজিয়েছে তাদের পাঞ্জাবির পসরা। পাঞ্জাবির কাপড়ে সুতি ও কিছুটা হালকা কাজের প্রাধান্যই চোখে পড়ছে। তবে সিল্ক, সুতি সিল্ক, খাদি, অ্যান্ডিও রয়েছে। পাঞ্জাবিতে কারচুপির কাজ, গলায় ও হাতে কাজও পাওয়া যাচ্ছে। আঁটসাঁট, খাটো (আকারে ছোট) পাঞ্জাবি এবার তরুণ প্রজন্মের কাছে জনপ্রিয়।
আড়ং
নতুন ধরনের নকশায় তৈরি ঐতিহ্যবাহী ও আঁটসাঁট পাঞ্জাবি এনেছে আড়ং, যার নাম ‘জুয়েলড স্টেটমেন্ট’। পাঞ্জাবিতে অক্সিডাইজড মেটালে তৈরি বোতামের ব্যবহার হয়েছে। আরও আছে এমব্রয়ডারিতে অলংকৃত জমকালো ‘পেইজলি প্লেসমেন্টস’। পাঞ্জাবিতে ছোট-বড় কলকা বা পেইজলি মোটিফের ব্যবহার। এ ছাড়া আছে কাফলিংকসহ পাঞ্জাবির সংগ্রহ ‘লিংক ইওর কাফস’। এসব পাঞ্জাবির হাতে কাফলিংক বোতামের ব্যবহার হয়েছে। কাটিং, ভেরিয়েশন, নানা ধরনের কলার, অফ হোয়াইটসহ বিভিন্ন রঙের মসলিন, সিল্ক, তসর, অ্যান্ডি ও সুতি কাপড়ে নকশা করা সব পাঞ্জাবি পাওয়া যাচ্ছে আড়ংয়ে। এমনটাই জানালেন আড়ংয়ের বিপণন বিভাগের প্রধান ফারজানা হালিম হাই।
বাংলার মেলা
বাংলার মেলার পণ্য উন্নয়ন ও সম্প্রসারণ কর্মকর্তা এমদাদ হক জানালেন, জয় সিল্ক অ্যান্ডি, খাদি, সুতি, তাতে নিজস্ব বুননে ডবি মাল্টি স্ট্রাইপে লং, মিডিয়াম ও শর্ট পাঞ্জাবি থাকছে। ফুলেল, জ্যামিতিক নকশার কারচুপি, মেশিন এমব্রয়ডারি, কাঁথা স্টিচ, ভরাট কাজ করা হয়েছে খাটো পাঞ্জাবিতে। নানা রকম কাট ও নকশার ব্যবহার আছে এতে। গলায় ও হাতে থাকছে ভিন্নধর্মী কাজ। পাঞ্জাবির পাশাপাশি চুড়িদার ও আলীগড় দুই ধরনের পাজামা পাওয়া যাচ্ছে।
ওটু
ওটুর ফ্যাশন পরামর্শক আসিফ ইকবাল জানালেন, পাঞ্জাবির কাটিংয়ে রয়েছে ভিন্নতা। লম্বা পাঞ্জাবিতে রয়েছে সিল্ক জামেবার, অ্যান্ডি সিল্ক, ফেন্সি সুতি, যেগুলো মূলত কাটিং ও হাতের কাজে গুরুত্ব দেওয়া হয়েছে। এসেছে ৪০০ নতুন ডিজাইন, যা বসুন্ধরার শোরুমে পাওয়া যাচ্ছে। টিউন ফিট, ট্যাপার ফিট, শর্ট পাঞ্জাবি বেশির ভাগ কাটিং-নির্ভর। উজ্জ্বল রং প্রাধান্য দেওয়া হয়েছে। কারণ, এবারের ঈদ গরমকালে। গ্রিন, লাইট গ্রিন ছাড়াও চেকের পাঞ্জাবি রয়েছে।
কে ক্র্যাফট
কে ক্র্যাফটের স্বত্বাধিকারী ও ডিজাইনার খালিদ মাহমুদ খান জানালেন, এ বছর বেশ কিছু নতুন ডিজাইন ও স্টাইলের পাঞ্জাবি করেছেন তাঁরা।
সারা দিন পরার জন্য সাদামাটা কাজ এবং বিশেষ অনুষ্ঠান উপলক্ষে জমকালো ভারী কাজ করা—এই দুই ধরনের পাঞ্জাবি আছে। আদি, সুতি, তাঁত, সিল্ক, মটকা ও অ্যান্ডি কাপড় ব্যবহার হয়েছে।
অঞ্জন’স
ভিন্নমাত্রার কাপড়ের পাশাপাশি ডিজাইনে নতুনত্ব আছে। সুতি, অ্যান্ডি সুতি, অ্যান্ডি সিল্ক কাপড়ে এমব্রয়ডারি, ব্লকপ্রিন্ট করে পাঞ্জাবি করা হয়েছে। খাটো ও লম্বা দুই ধরনের পাঞ্জাবিই আছে। পাঞ্জাবির ডিজাইনে মানিকগঞ্জের ভরাট, জামালপুরের কাঁথা স্টিচ, এমব্রয়ডারির প্রাধান্য বেশি। রাজশাহীর ডুপিয়ান সিল্ক জয় সিল্কের শেরওয়ানিও পাওয়া যায়।
লুবনান
লুবনানের পরিচালক ও ডিজাইনার নাইমুল হক খান জানান, সব বয়সীর জন্য খাটো, লম্বা দুই ধরনের পাঞ্জাবি আছে। চাহিদার কথা মাথায় রেখে লুবনানে রয়েছে নতুন ডিজাইনের পাঞ্জাবি। আঁটসাঁট ফিটিং ও জিনসের পাঞ্জাবিও আছে।
নিত্য উপহার
নিত্য উপহারের স্বত্বাধিকারী বাহার রহমান জানালেন, শিল্পী ও ডিজাইনারদের সব মোটিফ উঠে এসেছে নানা বর্ণে। নরসিংদীর সুতি কাপড়ে তৈরি হয়েছে পাঞ্জাবি।
অন্যমেলা
অন্যমেলার ডিজাইনার গোবিন্দ চন্দ্র দাস জানালেন, তরুণ প্রজন্মের জন্য করা হয়েছে ফ্যাশনেবল খাটো পাঞ্জাবি। মেশিন ও হ্যান্ড এমব্রয়ডারি, কারচুপি কাজের বাহারি, অ্যান্ডি সুতি, সুতি সিল্ক কাপড়ের সব পাঞ্জাবি পাওয়া যাবে।
মানশা
মানশার পরিচালক ও ডিজাইনার ফারহানা তাহের জানালেন, হ্যান্ডলুম কাপড়ে সুতার কাজ, হ্যান্ড এমব্রয়ডারি কারচুপি, কাজের বাহারি, অ্যান্ডি সুতি, সুতি সিল্ক কাপড়ের সব পাঞ্জাবি পাওয়া যাবে মানশায়।
এ ছাড়া রাজধানীর সায়েন্স ল্যাবরেটরি, মালিবাগ আয়েশা শপিং কমপ্লেক্স-সংলগ্ন, গুলিস্তান, জিপিওর সামনে ভ্রাম্যমাণ দোকানেও সুতি, সিল্ক, অ্যান্ডি, রাজশাহী, টাইডাই, বাটিক ও এমব্রয়ডারি পাঞ্জাবি পাওয়া যাচ্ছে। মূল্য ২০০ থেকে ৩০০০ টাকা। এসব বাজার ঘুরে দেখা গেছে, সাদা সুতি পাঞ্জাবি অথবা সাদা সুতায় বিভিন্ন নকশা করা পাঞ্জাবির চাহিদা বেশি। পাঞ্জাবির পাশাপাশি পায়জামাও পাবেন।
ফেরদৌস ফয়সাল
সূত্র: দৈনিক প্রথম আলো, আগস্ট ২৪, ২০১০
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla